操傷鋼鐵大王成導火線 Amo Racing與韋利安結束合作
2024年05月20日 11:57
東網電視
更多新聞短片
練馬師韋利安與大馬主Amo Racing結束合作關係。(圖片：Getty Images)
練馬師韋利安今季成為英國馬圈風頭躉，除了開局成績理想之外，更加成為聚焦人物，而最新消息，就係佢喺剛舉行樂景傑錦標賽日證實，與旗下鎮倉寶「鋼鐵大王」馬主Amo Racing正式分手，所有同主馬匹已經全數離開其新市場馬房。
Amo Racing掌舵人Kia Joorabchian與韋利安結束合作關係，雖然雙方未有透露原因，外界相信導火線與「鋼鐵大王」於剛周二操練受傷，其後對外宣布需要休息，起碼錯過今夏皇家雅士谷及日蝕錦標賽期，而於星期三Amo Racing已經安排「鋼鐵大王」前往旗下牧場接受復康調理，豈料竟係一去不回。
韋利安對於失去這匹鎮倉寶自然感到失望，而Amo Racing暫時亦未有公布「鋼鐵大王」任何轉倉消息，相信會待馬匹接近復原階段再作安排，而Amo Racing亦係繼去年因不滿「鋼鐵大王」發揮，怒炒主帥司徒岳之後，今次輪到練馬師遭殃。